*Projekts*

**LATVIJAS REPUBLIKAS MINISTRU KABINETS**

2018.gada Noteikumi Nr.

Rīgā (prot. Nr. .§)

**Grozījumi Ministru kabineta 2017. gada 7. februāra noteikumos Nr. 78 "Dabasgāzes tirdzniecības un lietošanas noteikumi"**

Izdoti saskaņā ar Enerģētikas likuma

107. panta trešo, piekto un septīto daļu un

109. panta ceturto daļu

1. Izdarīt Ministru kabineta 2017. gada 7. februāra noteikumos Nr. 78 "Dabasgāzes tirdzniecības un lietošanas noteikumi" (Latvijas Vēstnesis, 2017, 44. nr.) šādus grozījumus:

1.1. Izteikt noteikumu 82.2. apakšpunktu šādā redakcijā:

“82.2. izstrādāt un savā tīmekļvietnē publicēt patēriņa standarta profilus, sadales sistēmas pakalpojumu izmantošanas kārtību, kurā noteiktas dabasgāzes apgādes sistēmas lietošanas prasības un dabasgāzes uzskaites un komercuzskaites mēraparātu rādījumu paziņošanas kārtība, kā arī sadales sistēmas pakalpojumu tarifu pielietošanas kārtību;”;

1.2. Izteikt noteikumu 89. punkta otro teikumu šādā redakcijā:

“Pamatojoties uz veikto pārrēķinu, sadales sistēmas operators izraksta lietotājam rēķinu, kurā norāda maksas par izlietoto dabasgāzi un sistēmas pakalpojumiem pārrēķinu un samaksas termiņu.”;

1.3. Papildināt 99.3. apakšpunktu aiz vārdiem “maksājumus par dabasgāzi” ar vārdiem “un sistēmas pakalpojumiem”;

1.4. Izteikt noteikumu 100.6. apakšpunktu šādā redakcijā:

“100.6. gazificētā objekta īpašnieks ir atbildīgs par norēķiniem par gazificētajā objektā patērēto dabasgāzi un sniegtajiem sistēmas pakalpojumiem, kā arī citu šajos noteikumos lietotājam paredzēto pienākumu izpildi, ja gazificētajā objektā nav noslēgts dabasgāzes tirdzniecības līgums vai tas ir zaudējis spēku.”;

1.5. Papildināt noteikumu ar 101.1 un 101.2 punktu šādā redakcijā:

“101.1 Sadales sistēmas pakalpojumu tarifu pielietošanas kārtībā noteiktajos gadījumos lietotājs var pieteikt zemāku slodzi par lietotājam noteikto atļauto maksimālo slodzi gazificētajā objektā (turpmāk – pieteiktā slodze). Ja gazificētajā objektā maksas par sadales sistēmas pakalpojumiem aprēķināšanai tiek izmantoti lietotājam noteiktās atļautās maksimālās slodzes rādītāji šajā punktā minētajā gadījumā, sadales sistēmas operators, aprēķinot maksu par sadales sistēmas pakalpojumiem, izmanto pieteiktās slodzes rādītājus.

101.2 Ja sadales sistēmas operators konstatē, ka gazificētajā objektā norēķinu periodā (viens kalendārs mēnesis) lietotājs, kurš nav saistītais lietotājs, ir pārsniedzis pieteikto slodzi, lietotājam ir pienākums samaksāt sadales sistēmas operatora aprēķinātu papildu maksu par pieteiktās slodzes pārsniegšanu. Papildu maksa par pieteiktās slodzes pārsniegšanu tiek aprēķināta pēc šādas formulas:

*Pm=(Ck-Cp)\*3*, kur:

*Pm* – papildu maksa par pieteiktas slodzes pārsniegšanu norēķinu periodā;

*Cp* – lietotājam piemērojamā mēneša fiksētā maksa par pieteikto slodzi;

*Ck* – mēneša maksa, kas piemērojama lietotājam atbilstoši norēķinu periodā konstatētajai maksimālajai faktiskajai slodzei gazificētajā objektā.”;

1.6. Izteikt noteikumu 160.1. apakšpunktu šādā redakcijā:

“160.1. lietotājs nav ievērojis pielīgto vai dabasgāzes tirgotāja apstiprināto norēķinu kārtību un kavējis maksājumus par saņemto dabasgāzi vai sistēmas pakalpojumiem;”;

1.7. Papildināt noteikumu 179. punktu ar otro teikumu šādā redakcijā:

“Papildus no 2019. gada 1. janvāra saistītais lietotājs maksā publiskajam tirgotājam sadales sistēmas pakalpojuma tarifa fiksēto daļu par norēķinu periodu.”.

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens

Iesniedzējs:

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Ēriks Eglītis